rlitschk/wikidir huggingface dataset:
Dit Woort hett noch annere Bedüden: kiek dorför ünner Tucht. Tüchten (hoochdüütsch Tüchten) is en Dörp in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op’n Rand von de Achem-Veerner Geest hen na dat Moor. Dat Water flütt över Gravens na de Wümm hen af. De Naveröörd sünd Brammer un Kasshoope in’n Noorden, Wümmingen un Rootlook in’n Noordoosten, Middeldörp in’n Oosten, Schanzendörp un Giersdörp in’n Süüdoosten, Bauermoor un Groten Hollen in’n Süüdwesten un Bassen in’n Westen. In Tüchten sünd üm 1930 rüm ünner annern 75 Urnengräver ut de Iesentied funnen worrn. De Hoff von de Ridders von Dube weer fröher en Eddelhoff. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel
Schepinkel is en Dörp in de Gemeen Kerklinneln in’n Landkreis Veern, Neddersassen. De Oort billt binnen de Gemeen Kerklinneln vondaag ok en polietsche Oortschop, to de ok de Oort Odeweg un de Geerkenhoff mit tohöört. Ok de lüttje Oortsdeel Sankt Pauli höört to Schepinkel. De Oort liggt op de Linnelner Geest. Dat Water ut dat Rebeed flütt över den Gohbeek af. De Naveröörd sünd Odeweg in’n Noorden, Dreeßel in’n Noordoosten, Jeddingen in’n Oosten, Sankt Pauli (Landkreis Veern) un Egenbossel in’n Süüdoosten, Lüttjen Heinz un Bennbössel in’n Süüdoosten un Lüttjen Zähln un Groten Zähln in’n Noordwesten. Schepinkel kummt 1385 as Schapwinkele toeerst in de Oorkunnen vör. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett. Odeweg un Schepinkel hebbt von öllers een Gemeen billt. Disse Gemeen hett bet 1954 den Naam
Bääkdörp (hoochdüütsch Beckedorf) is en Dörp in de Gemeen Seevdaal in’n Landkreis Horborg, Neddersassen. To Bääkdörp hebbt von öllers ok al de beiden lüttjen Öörd Weid un Wittenbarg mit tohöört. Dat Dörp liggt direkt an de Landsgrenz na Hamborg. Dat Water ut dat Rebeed flütt över’n Möhlenbeek na’n Engelbeek. De Naveröörd sünd Marmsdörp in’n Noorden, Sinsdörp in’n Noordoosten, Weid in’n Oosten, Wittenbarg un Fleest in’n Süüdoosten, Wooxdörp, Metzendörp un Tötsen in’n Süüdwesten un Lüra un Appelbüttel in’n Noordwesten. De Oort keem 842 toeerst in de Oorkunnen vör. In de Franzosentied von 1810 bet 1814 hett de Oort to de Mairie Mäkelfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Höpen in dat Amt Horborg tohöört. Na 1885 weer dat in’n Kreis Horborg, 1932 mit’n Kreis Winsen to’n ne’en un grötteren Kreis Horborg tohoopgahn is. De Oort is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn un billt nu as Gemeendeel tohoop mit Fleest, Glüsen un Metzendörp en Oortschop mit egen Oortsraad un Oortsbörgermeester binnen de Gemeen
Dit Woort hett noch annere Bedüden: kiek dorför ünner In’n Tadel. De Tadel (hoochdüütsch Tadel) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Bleckwedel. De Tadel liggt an’n Westrand von de Lümbörger Heid. Dat Water ut dat Rebeed flütt över Gravens na de Lehrde hen af. Dat Land in’n Noorden von’n Oort is deelwies Moor un dat gifft ümto veel Holt. De Naveröörd sünd Dreeßel in’n Noorden, Jeddingen in’n Noordoosten, Wehnsen in’n Oosten, Stellich in’n Süüdoosten, Bleckwedel, de Königshoff un Lehrden in’n Süden, Egenbossel in’n Süüdwesten, Sankt Pauli un Schepinkel in’n Westen un Odeweg in’n Noordwesten. De eenstellige Hoff Tadel kummt 1437 toeerst in de Oorkunnen vör. Later is de Hoff opdeelt worrn. In dat 19. Johrhunnert weer de Familie Norden Besitter von’n enen Hoff, de em 1865 an Johann Wilkens verköfft hett. De Hoff warrt ok vondaag noch von de Familie Wilkens bedreven, de em as Feernhoff herricht hett un Forstweertschop bedrifft. De twete Hoff höört siet 1982 de Familie de Groot to. De Familie bewirtschaft 350 Hektar un bedrifft Melkweertschop. 2013 hett de Bedriev en ne’en Boxenloopstall mit 586 Plätz boot. De liggt aver
Beverst is en polietsche Oortschop binnen de Gemeen Beverst in’n Landkreis Cuxhoben, Neddersassen. Blangen dat Dörp Beverst sülvs höört to de Oortschop ok de lüttjeren Öörd Deelbrügg, Heyerhöben, Kramelheid, Oosterndörp, Spintenkamp, Taben, Wachholt, Wehldörp un Beverstermöhlen mit to. De Oortschoppen ümto sünd Wolljes in’n Noordoosten, Appeln in’n Oosten, Karkwist in’n Süüdoosten, Wellen in’n Süden, Stubben in’n Süüdwesten, Luunst in’n Westen un Heerst in’n Noordwesten. An’n 1. Februar 1971 sünd de dree Gemenen Beverst, Oosterndörp un Wehldörp to de ne’e Gemeen Beverst tohoopslaten worrn. Düsse Gemeen is denn an’n 1. April 1971 ok Maat von de Samtgemeen Beverst worrn. Mit de Gemeenreform in Neddersassen an’n 1. März 1974 sünd tosätzlich noch de Gemenen Wellen un Wolljes tokamen un hebbt sik de Gemeen Beverst anslaten. An’n 1. November 2011 hett sik de Samtgemeen Beverst to en Eenheitsgemeen tohoopslaten. Dorbi is ut de Gemeen Beverst de Oortschop Beverst worrn, de en Oortsvörsteiher hett. De beiden fröheren Gemenen Wellen un Wolljes sünd dorbi aver egenstännige Oortschoppen worrn. De Gemeen weer 2010 51,40 km² groot un harr 4.099 Inwahners. Börgermeesters: Oortsvörsteihers: Dat Wapen von Beverst wiest op gollen Grund över en grönen Schildfoot mit sülvern Wellenlien en swarten Bever mit rode Tung un Klauen. Utklamüsert
Meyerhoff (hoochdüütsch Meyerhof) weer en eenstelligen Hoff un later en lütten Oort in de hüdige Gemeen Snevern in’n Landkreis Heidkreis, Neddersassen. De Öörd ümto weren Snevern in’n Noorden, Gallhorn in’n Süüdoosten, Stimbeck, Hasselhoff un Vöden in’n Süüdwesten un Zoarn in’n Noordwesten. De ole Oort Meyerhoff is vondaag verlaten un dat Rebeed is Deel von’n Sneverner Walter-Peters-Park. In de Franzosentied von 1810 bet 1814 hett de Oort to de Mairie Lambrüch in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Amtsvaagdie Snevern in dat Amt Rodenborg tohöört, von 1852 bet 1859 to dat Amt Snevern un denn von 1859 bet 1885 to dat Amt Soltau. Na 1885 weer dat in’n Kreis Soltau/Landkreis Soltau, de 1977 mit’n Landkreis Fambossel to’n Landkreis Soltau-Fambossel tohoopgahn is. De wedder hett 2011 den Naam Landkreis Heidkreis annahmen. De Hoff höört al von öllers to de Buurschop un later de Gemeen Snevern to. Snevern is an’n 1. März 1974 mit de Gemeenreform in Neddersassen Deel von de nu veel gröttere Gemeen Snevern worrn. Meyerhoff weer evangeelsch-luthersch präägt un hett to dat Kaspel
Barthold Clemens von Gruben (* 27. März 1709; † 23. September 1760) weer en düütschen Verwaltungsbeamten. Von Gruben is 1709 as Söhn von Sabine Christine, borene von der Kuhla (Oktober 1682–10. Februar 1752), un Jürgen von Gruben (1682–5. März 1751) boren. He hett 1728 en Studium von de Juristeree an de Universität Halle anfungen. He weer von 1742 bet 1751 Drost von dat Amt Oosterholt un hett 1749 den Rang von en Oberhauptmann kregen. Von 1751 bet 1754 weer he Oberhauptmann von dat Amt Leendaal. Von Gruben hett an’n 27. Juli 1748 Anna von Staffhorst (* 11. Juni 1728; Dochter von Adam Ernst Christian von Staffhorst) freet. De beiden harrn den Söhn Georg Christian von Gruben (11. Februar 1749–25. März 1820). Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für Familienkunde. 1/2015, Sieden 366–390
Seehoff (hoochdüütsch Seehof) is en Hoff, de to Hoov in de Gemeen Jörk in’n Landkreis Stood, Neddersassen, höört un en Wahnsiedlung op de anner Sied von de Landsgrenz na Hamborg. De Wahnsiedlung liggt in’n Stadtdeel Neefeld (Bezirk Horborg). De Oort liggt in de Masch von de Elv in Oolland. Dat Water ut dat Rebeed flütt över Wettern af na de Eest. De Öörd ümto sünd Cranz in’n Noorden, Liedenkummer (Noorden) in’n Noordoosten, Hasselwarder in’n Oosten, Liedenkummer (Süden) in’n Süüdoosten, Nincoperoort in’n Süüdwesten un Hoov in’n Westen. Seehoff weer bet in dat 19. Johrhunnert blots en enkelten Hoff. De Hoff weer en Domään. Bet in dat 20. Johrhunnert is de Oort op dree Hööv anwussen. In de Johren 1950 un 1960 sünd dör de Warft J. J. Sietas veel Gastarbeiders na Neefeld kamen. För disse Arbeiders is bi Seehoff en Wahnsiedlung anleggt worrn. Dorüm gifft dat ok vondaag noch veel Migranten in Seehoff, ünner annern Kurden un Törken. In de Franzosentied von 1810 bet 1814 hett de Oort to de Mairie Hasselwarder in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort
Lüün betekent Lüün, lütten Vagel, Lüün, Oort, de nu to’n Stadtdeel Lüün-Moorfeld von de Stadt Lümborg in’n Landkreis Lümborg, Neddersassen, höört, Lüün, sassischen Oort, de 795 in’n Tosamenhang mit de Sassenkriege in de Oorkunnen vörkummt. Kiek ok bi: Klooster Lüün un Amt Lüün, de in’n Oort Lüün seten hebbt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Finkenriek (hoochdüütsch Finkenreich) is en Oort in de Gemeen Vosshusen in’n Landkreis Horborg, Neddersassen. Binnen de Gemeen Vosshusen höört de Oort to de polietsche Oortschop Rübk. Finkenriek weer bet in dat 20. Johrhunnert separat von Rübk, warrt vondaag aver mehrstendeels as Deel von Rübk ansehn. De Oort liggt an’n Süüdrand von de Masch von Oolland hen na dat Moor, dat Oolland von de Geest trennt. Dat Water ut dat Rebeed warrt över de Landwettern na de Eest hen afföhrt. De Naveröörd sünd Hoov in’n Noorden, Rübk in’n Oosten, Vosshusen in’n Süüdoosten, Buxthu mit Hogendannen un Weid in’n Süüdwesten, Neeland in’n Westen un Moorenn in’n Noordwesten. In en Oorkunn von 1469 steiht, dat de Hoff Finkenriek mit 11 Morgen Land an en ne’en Pächter vergeven warrt, nadem he 60 Johr lang wööst legen hett. In de Franzosentied von 1810 bet 1814 hett de Oort to de Mairie Eestbrügg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1823 to dat Amt Oold- un Neeklooster tohöört, von 1823 bet 1852 to de Vaagdie Ooldkloostergericht in dat Grevengericht Oolland un denn
De Horbörger Stadtpark is en 90 Hektar groten Volkspark in Hamborg. De Park liggt in’n Stadtdeel Wilsdörp, Bezirk Horborg. De Park is rund üm’n Butenmöhlendiek anleggt worrn, de in dat 16. Johrhunnert för en Watermöhl anstaut worrn is. Siet 1890 is de Diek as Baadanstalt bruukt worrn. Von 1913 af an sünd op dat Gelänn eerste Boarbeiden vörnahmen worrn, de de Baadanstalt in dat Kunzept von’n Volkspark inbunnen hebbt. De Park sülvs hett in’n Mai 1926 apenmaakt. De Stadt Horborg wull dor in de Stadt en Ruum to’n Verhalen schaffen. Dorto sünd ünner annern en Amphitheater, Flächen to’n Liggen un för Gymnastik un 1931 op üm un bi acht Hektar en Schoolgoorn inricht worrn. Dat Kunzept to disse Anlagen keem von’n prüüßschen Goornbodirekter Georg Hölscher. Siene Plaans sünd na sien Dood 1932 von sien Söhn Ferdinand foortsett worrn. De Bo von’n Horbörger Stadtpark hett to en Beschäftigungsprogramm för Noodstandsarbeiders höört, dat Walter Dudek vöranbröcht hett. Later is noch Land för den Park toköfft worrn. 1950 is en ehmalig Fabrikgelänn un en Privatgelänn an’n Park anslaten worrn. Dormit verbunnen weren Ümboarbeiden, de trech weren, kort bevör de Internatschonale Goornschau 1953 apenmaakt hett. 1985 bet 1987 sünd dor noch mehr Flächen süden
Diese Wikidata Liste der Söhne und Töchter von Gemeen Stood (und den untergeordneten Verwaltungseinheiten, z.B. Bützfleet) wird automatisch aus Wikidata gefüllt. Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt. Um eine Person in diese Liste aufzunehmen, muss sie in Wikidata mit Geburtstag und Geburtsort (Stood oder untergeordneten Verwaltungseinheiten) versehen sein. Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.). Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Stade ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.). Disse List warrt dör dissen Bot in wisse Tiedafstänn
Earl Kenneth „Fatha“ Hines (* 28. Dezember 1903 in Duquesne, Pennsylvania; † 22. April 1983 in Oakland, Kalifornien) weer en US-amerikaansch Jazz-Pianist und Bandleader. Hines sien Vader speel as Trompeter in de Eureka Brass Band, sien Moder weer Organistin. Hines hett tonächst Kornett lehrt, is denn aber to dat Piano wesselt, up dat he af 1914 in Pittsburgh privaten Ünnerricht kreeg. Bald speel he in Clubs. 1922 truck he nah Chicago. 1926 wurr he Liddmaat in de Band vun Carroll Dickerson. Hier is he up den vun hüm bannig bewunnert Louis Armstrong drapen, mit de tosommen he 1928 twee Mielensteen vun de Jazzgeschichte upnehmen dee: „West End Blues“ un „Weather Bird“. Dorneben weer he bi Sammy Stewart un bi Jimmy Noone tätig. Sien eersten Hit in den Charts harr he in' September 1933 mit de Solo-Nummer „Fifty-Seven Varieties.“ Van 1928 bit 1947 harr he en eegen Band, de he bald up dat Bigbandformat vergröttern dee. As Bandleader harr he in de 1930er Johren führende Jazzmusiker ünner Verdrag as Darnell Howard, Trummy Young oder Freddy Webster. Mit sien Sextett hett he Upnahmen mit Ray Nance, Johnny Hodges, Flip Phillips, Oscar Pettiford un Singern as Sarah Vaughan oder Johnny Hartman maakt. 1940
Sir John Edward Sulston (* 27. März 1942 in Cambridge, Grootbritannien; † 6. März 2018) weer en britisch Bioloog. 2002 kreeg he mit Sydney Brenner un Howard Robert Horvitz den Nobelpries för Physiologie oder Medizin „für hör Forschungsarbeiten up dat Rebeet vun de genetisch Reguleeren vun de Organentwicklung un dat programmeert Zellstarven“. Sulston weer Söhn vun en anglikaansch Geistlichen. He wies all to fröh Tiet en Interesse in Natuurwetenschapen un hett mit Stipendium en Privatschool in Northwood besöcht. Af 1960 studeer he mit en Stipendium an de Universität Cambridge (Pembroke College) Biologie un Organische Chemie mit den Bachelor-Afsluss 1963 un de Promotschoon (Ph. D.) in Nukleotid-Chemie bi Colin Reese 1966. As Post-Doktorand weer he bi Leslie Eleazer Orgel an dat Salk Institute in San Diego, wo he sück ünner den Infloot vun Orgel, Sydney Brenner un Francis Harry Compton Crick weer mee de Biologie towennen dee. Af 1969 forsch he an dat Medical Research Council Laboratory of Molecular Biology (LMB) in Cambridge, wo he sück in de Grupp vun Brenner mit de Neurobiologie vun C. elegans befaaten dee. 1992 bit 2000 weer he Direkter vun dat Wellcome Trust Sanger Institute in Cambridge, dat up britisch Siet an dat Human Genome
Alexander Michailowitsch Samokutjajew (russisch: Александр Михайлович Самокутяев; * 13. März 1970 in Pensa, Oblast Pensa, Russische SFSR) is en ehmalger russisch Kosmonaut. Samokutjajew hett 1992 de Pilotenschool Tschernihiw as Pilot-Ingenieur afslooten un floog Wilga 35A, L-13 Blanik, Aero L-39 un Suchoi Su-24. He deen in de russisch Luftwappen in den Militärbezirk Fernost un kann 680 Floogstünnen as ok 250 Fallschermsprünge nahwiesen. To sien wiedere Fähigkeiten tell qualifizeert Düüken. Buterdem weer he stellvertreden Geschwaderkommandeur un hett gegenwärtig den Rang vun en Oberst vun de Russisch Luftstrietkräfte in‘ Ruhestand inne. In de Johren 1998 bit 2000 studeer he an de Gagarin-Militärakademie vun de Luftstrietkräfte in Monino, dornah wurr he to’n Gruppenleiter in dat Gagarin-Kosmonautentrainingszentrum beropen. An‘ 29. Mai 2003 wurr Samokutjajew as Kandidat vun dat Kosmonautentrainingszentrum utwählt, sien Kosmonauten-Grundutbillen hett he in‘ Juni 2005 mit Utteknung aufslooten. Bit November 2008 folg wieder ISS-Training. Sietdem befunn he sück in‘ Training för en Langtietupenholt up de Internatschonale Ruumstatschoon, ünner annern weer he Ersatzmann för Alexander Skworzow as Kommandant vun dat Ruumschipp Sojus TMA-18 to de ISS. Samokutjajew weer Bordingenieur vun de Expeditschonen 27 un 28. He is an‘ 4. April 2011 (Oortstiet in Baikonur: 5. April) tosommen mit Andrei Borissenko un Ronald Garan as
Owen Moore (* 12. Dezember 1886 in County Meath, Irland; † 9. Juni 1939 in Beverly Hills, Kalifornien) weer en US-amerikaansch Schauspeler vun irisch Afstammen. Ebenso as sien Bröers Tom un Matt weer Owen Moore en völbeschäftigt Dorsteller vun de Stummfilmära. Mit 11 Johren keem he mit sien Familie ut Irland in de USA. Nich toletzt wegen sien good Utsehn wurr he för dat Theater un af 1908 ok för den Film opdeckt. He wurr bi de Biograph Company ünner annern vun David Wark Griffith in de sien Fröhwarken insett. Owen hett dorbi Mary Pickford kennen lehrt, de up den Weg to en Star weer. Se hemm 1911 stillkens heiraadt un tosommen eenige Filme dreiht, dorünner James Kirkwood sien Cinderella un Mistress Nell. 1920 wurr de Ehe schett un Pickford hett Douglas Fairbanks heiraadt. Dornah weer Owen bit to sien Dood 1939 mit de Schauspelersche Kathleen Perry tosommen, mit de he ok in eenig Filmen en Paar dorstellen dee. Mit Anfang vun de Toonfilmtiet gung dat mit sien Popularität aber bargdaal. He weer woll ok en good Singer, aber för Musicals weer he nu all to old. He keem denn hööftsächlich noch as Nebendorsteller to’n Insatz. Sien letzt Film weer
Ene Dackspraak is ene Spraak oder ene Spraakebene, de in gröttere Rebeden as eenheitliche Spraak över de Dialekten staht. De Dialekten sünd faken blots op lütte Rebeden begrenzt. Lüüd vun wieder weg snackt Dialekten, de jümmer gröttere Ünnerscheden hebbt. Wenn Lüüd, de sik op Basis vun jemehr Dialekten blots swoor verstännigen köönt (de Ünnerscheden billt ene Spraakbarrier), mitenanner snacken wüllt, denn bruukt se mehrsttiets ene gemeensame Dackspraak, wenn de vörhannen is. Över dat Plattdüütsche staht dat Hoochdüütsche as Dackspraak, dat mehrsttiets in Wetenschop un Medien bruukt warrt. As mündliche Nahspraak (in Familie, ünner Frünnen un Bekannten) warrt faken noch Plattdüütsch bruukt, denn bi dat Snacken vun Person to Person is mehrsttiets kene Spraakbarrier vörhannen un dat Bruken vun de Dackspraak nich nödig.
Neelannermoor (hoochdüütsch Neulannermoor ) is en lütten Oort, de to dat Dörp Neeland in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen, höört. De Oort liggt an’n Süüdrand von dat Kedener Moor hen na de Masch von de Oost. Dat Water ut dat Rebeed flütt över Gravens na de Oost hen af. De Naveröörd sünd Theisbrüggermoor, Aschhoorn un Aschhoornermoor in’n Noordoosten, Drochtersermoor in’n Oosten, Waterkroog un Engelschopp in’n Süüdoosten, Neeland in’n Süüdwesten, Grootweurn in’n Westen un Hüll in’n Noordwesten. Neelannermoor is as Moorkolonie an’n Rand von de Feldmark von Neeland hen na dat Kedener Moor anleggt worrn. Vör 1852 weer de Oort in’n Kloosterbezirk Himmelpoorten von dat Amt Himmelpoorten un is denn na dat Amt Oosten wesselt. 1885 is de Oort denn Deel von’n Kreis Neehuus worrn, 1932 aver na’n Kreis Stood wesselt. Neelannermoor hett al jümmer to de Gemeen Neeland mit bihöört. An’n 1. Juli 1972 is de Gemeen Neeland denn Deel von de Gemeen Engelschopp worrn. Neelannermoor is evangeelsch-luthersch präägt un höört to dat Kaspel von de Marienkark in Grootweurn. För de Kathoolschen is de Hillig-Geist-Kark in Stood tostännig. För Neelannermoor is de freewillige Füürwehr Neeland mit tostännig. De eenzige Straat ut Neelannermoor rut is de Moorstraat
Brinken betekent Brinken, Gemeen in’n Landkreis Leer, Neddersassen, Brinken, Oort in de Gemeen Stuhr in’n Landkreis Deefholt, Neddersassen. Brinken is de Familiennaam von Julius von den Brinken (1789–1846), düütschen Forstmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Christoph Bernhard Crusen (* 15. Dezember 1676 in Brinken; † 29. November 1744 in Bremen) weer en düütschen evangeelschen Theoloog. Crusen is 1676 as Söhn von’n Pastoor Christoph Crusen (1639–1676) in Brinken boren. Later hett he Ünnerricht von sien Steefvader kregen, de ok Pastoor weer. Von 1686 af an weer he op de Doomschool Bremen un is 1690 an dat Athenaeum Bremen gahn. 1693 hett he sik för en Studium von de Theologie an de Universität Rostock inschreven un is 1695 an de Universität Helmstidde wesselt. 1697 weer he in Holland un denn Hoffmeester (Huuslehrer) in England. 1698 is he Sekretär von’n Gesandten von dat Kurförstendom Bruunswiek-Lümborg in London worrn. Von 1703 af an weer he Pastoor, toeerst in dat Damenstift Klooster Medingen, un is 1710 as Supperndent na Dannenbarg ropen worrn. 1724 hett em König Georg I. von Hannover to’n Generalsupperndent von de Generaldiözees Horborg maakt. 1725 is he as Nafolger von Gerhard Meier Supperndent an’n Bremer Doom worrn. He is 1744 na en Slaganfall doodbleven, den he op de Kanzel kregen hett. Sien Graff is tohoop mit dat von siene Fro in dat nöördliche Dwarsschipp in’n Bremer Doom. Crusen hett 1705 Sophie Gertrud Riecke (21. Juni 1687–5. März
Georg Heinrich Hartwig (* 29. April 1840 in Hassel; † 19. Oktober 1927 in Hannover) weer en düütschen lutherschen Theoloog. Hartwig is 1840 as Söhn von’n Pastoor August Christian Friedrich Hartwig in Hassel boren. Na dat Abitur an’t Doomgymnasium Veern hett he von Oostern 1858 af an Evangeelsche Theologie an de Universität Göttingen studeert. Dor weer he ok Maat von dat Corps Bremensia Göttingen. Hartwig is an’n 15. März 1865 ordineert worrn un un is toeerst as Parrkollaborater in Hameln un Hilmssen insett worrn. 1871 is he Pastoor an de Heil- un Pleeganstalt in Hilmssen worrn, 1882 Pastoor un Supperndent in Sulingen, 1887 eersten Pastoor an de Jacobi-Kark in Göttingen un Supperndent von de Inspekschoon II in Göttingen. Von 1890 bet 1903 weer he eersten Pastoor an de Stadtkark in Celle un Generalsupperndent von de Generaldiözees Lümborg-Celle. Von 1890 bet 1901 weer Hartwig as Geistlichen Raad Maat von dat Kunsistorjen in Hannover. 1891 is he außerordentlich Maat von dat Landskunsistorjen worrn, 1899 Hülpsarbeider un 1900 Raad in’t Nebenamt. Von 1902 bet 1927 weer he Abt von dat Klooster Locken, toletzt mit’n Titel von en Oberkunsistorialraad. Königlichen Kronen-Orden (Prüßen) 3. Klass (1904) Roden Adlerorden 3. Klass mit de Schleif (1905) Roden